সচেতনতা  -  Vikaspedia\nকাৰ্য্যকৰীকৰণৰ ক্ষেত্ৰত থকা সমস্যাসমূহ কি?\nমানসিকভাৱে অসুস্থ লোকৰ প্ৰতি থকা কু-সংস্কাৰৰ বাবে তেওঁলোকক সকলো সামাজিক ক্ষেত্ৰত যেনে শিক্ষা, কৰ্মসংস্থান, বিবাহ আদিৰ ক্ষেত্ৰত বঞ্চিত কৰাৰ ফলত চিকিসা ব্যৱস্থা প্ৰদানত পলম হয়। মানসিক স্বাস্থ্য সম্পৰ্কে ভূল ধাৰণা আৰু মানসিক অসুস্থতা লগতে নিৰ্দিষ্ট লক্ষণ আৰু উপসৰ্গই দেখা নিদিয়াৰ ফলত ৰোগ নিৰ্ণয়ত বিভ্ৰমতাই দেখা দিয়ে।\nবহুলোকে ভাৱে যে মানসিকভাৱে দূৰ্বল লোক বা ভূতে ধৰা লোকৰ মানসিক ৰোগ হয়।\nবহুলোকে মন্তব্য কৰে যে মানসিক ৰোগ সুস্থ কৰিব নোৱাৰি ফলত চিকিসা প্ৰদান কৰা নহয়।\nবহুলোকে বিশ্বাস কৰে যে প্ৰতিৰোধ ব্যৱস্থা সফল নহয়।\nবহুলোকে বিশ্বাস কৰে যে মানসিক ৰোগ নিৰাময়ৰ বাবে ব্যৱহৃত ঔষধৰ বাবে বহুবোৰে পাৰ্শ্বক্ৰিয়া হয় আৰু এইবোৰৰ প্ৰতি আসক্ত হৈ পৰে। তেওঁলোকে ভাৱে যে এইবোৰ ঔষধে কেৱল টোপনীহে বৃদ্ধি কৰে।\nবিশ্ব স্বাস্থ্য সংস্থাই সংগ্ৰহ কৰা তথ্যৰ পৰা এইটো দেখা যে মানসিক স্বাস্থ্য সমস্যাই সৃষ্টি কৰা বোজা আৰু এইবোৰ প্ৰতিৰোধ আৰু চিকিসা কৰিবলৈ দেশসমূহত থকা সমলসমূহৰ মাজত এক বিৰাট পাৰ্থক্য আছে।\nবৰ্তমানলৈ বহুবোৰ দেশত মানসিক ৰোগৰ চিকিসা আন ৰোগ চিকিসাৰ পৰা পৃথককৈ ৰখা হৈছে।\nমানসিক ৰোগী আৰু তেওঁলোকৰ পৰিয়ালে উপায়ুক্ত হেঁচা প্ৰদান কৰিবলৈ এই কাৰণেই সক্ষম হোৱা নাই যিহেতু ভয়াৱহ সামাজিক কু-সংস্কাৰ আৰু নিজৰ অধিকাৰ সম্পৰ্কে অজ্ঞ হোৱাৰ বাবে একেলগ হ'ব নোৱাৰে।\nআনকি বেচৰকাৰী সংগঠনসমূহেও এই ক্ষেত্ৰখনক কঠিন বুলি ভাৱে কিয়নো। এই ক্ষেত্ৰত অধিক সময় দিব লাগে আৰু তেওঁলোকে মানসিকভাৱে বিকলাংগসকলৰ লগত কাম কৰিবলৈ শংকাবোধ কৰে।\nমানসিক অসুস্থতা কিহে কৰে?\nনিউৰ'ট্ৰান্সমিটাৰঃ নিউৰ'ট্ৰান্সমিটাৰ নামৰ মগজুত থকা এবিধ বিশেষ ৰাসায়নিক পদাৰ্থৰ অস্বাভাৱিক ভাৰসাম্যতাৰ লগত মানসিক অসুস্থতা জড়িত হৈ থাকে। মগজুত থকা স্নায়ু কোষবোৰৰ মাজত যোগাযোগৰ ক্ষেত্ৰত এই নিউৰ'ট্ৰান্সমিটাৰে সহায় কৰে। যদিহে এই ৰাসায়নবিধে ভালদৰে কাম নকৰে বা সন্তোলন নাথাকে তেন্তে তথ্যসমূহ যথোপযুক্তভাৱে মগজুলৈ প্ৰৱাহিত নহয়, ফলত মানসিক অসুস্থতাৰ লক্ষণবিলাকে দেখা দিয়ে।\nবংশগত (জিনগত): বহুবোৰ মানসিক ৰোগ পৰিয়ালত ধাৰাবাহিকভাৱে চলি আহে। কোনোৱাটো পৰিয়ালৰ সদস্যৰ মানসিক ৰোগ থাকিলে তেওঁৰ পিছৰ বংশৰ সদস্যৰ উক্ত ৰোগ হোৱাৰ আশংকা বৃদ্ধি হয়। এই ৰোগ জিনৰ জৰিয়তে প্ৰৱাহিত হয় বুলি ধাৰণা কৰা হৈছে। বহু বিশেষজ্ঞই বিশ্বাস কৰে যে মানসিক অসুস্থতাৰ বাবে কেৱল এটা জিনেই দায়ী নহয় ইয়াৰ লগত একাধিক সংখ্যক জিন জড়িত হৈ থাকে। সেয়েহে এজন ব্যক্তিয়ে বংশগতভাৱে মানসিক অসুস্থতাৰ জিন গ্ৰহণ কৰিলেও তেওঁৰ মানসিক অসুস্থতা বিকশিত নহবও পাৰে। বিভিন্ন ধৰণৰ মানসিক হেঁচা, অত্যাচাৰ বা ভয়াৱহ পৰিস্থিতিত একাধিক মানসিক অসুস্থতাৰ জিনৰ ফলত কোনো ব্যক্তিৰ মানসিক অসুস্থতা বিকশিত হোৱাত সহায়ক হব পাৰে।\nসংক্ৰমণঃ কিছুমান ধৰণৰ সংক্ৰমণৰ ফলত মগজুৰ ক্ষতি হব পাৰে আৰু ইয়াৰ বাবে মানসিক অসুস্থতা বিকশিত হোৱাৰ লগতে সাংঘাটিক ধৰণৰ উপসৰ্গই দেখা দিয়ে। উদাহৰণস্বৰূপে, পেডিয়েট্ৰিক অট'ইমোনু, নিউৰ'চাইক্ৰেটিক, ডিজোৰ্দাৰ (PANDA) নামৰ অৱস্থাটো ষ্ট্ৰেপট'কোকাছ বেক্টেৰীয়াৰ পৰা হয় আৰু শিশুৰ মানসিক অসুস্থতাৰ ই এটা মূল কাৰণ।\nমগজুৰ বিসংগতি বা আঘাটপ্ৰাপ্ত হোৱাঃ মগজুত কিবা বিসংগতি হ'লে বা মগজুৰ কিছুমান বিশেষ অংশ আঘাটপ্ৰাপ্ত হ'লে ই মানসিক অসুস্থতাৰ কাৰণ হব পাৰে।\nৰাষ্ট্ৰীয় মানসিক স্বাস্থ্যনীতি কেৱল মাত্ৰ মানসিক বিসংগতিৰ লগত জড়িত নহয়, যদিও ই বিভিন্ন বিষয়ক মানসিক স্বাস্থ্য উন্নত কৰা বিষয়বিলাককো সামৰি লোৱা উচিত। এইবিলাকৰ ভিতৰত মানসিক স্বাস্থ্য উন্নত কৰা নীতি আৰু কাৰ্য্যসূচী বিভিন্ন চৰকাৰী আৰু ব্যৱসায়িক প্ৰতিষ্ঠানৰ লগতে শিক্ষা, শ্ৰম, ন্যায়িক, পৰিবহণ, পৰিৱেশ, গৃহ আৰু জন-কল্যাণৰ লগতে স্বাস্থ্যক্ষেত্ৰসমূহো অন্তভূৰ্ক্ত কৰিব লাগে।\nবিশ্ব স্বাস্থ্য সংস্থাৰ সঁহাৰি\nবিশ্ব স্বাস্থ্য সংস্থাই মানসিক স্বাস্থ্য উন্নত আৰু শক্তিশালী কৰা লক্ষ্যত উপনীত হ'বলৈ চৰকাৰক সাহাৰ্য্য আগবঢ়াইছে। বিশ্ব স্বাস্থ্য সংস্থাই চৰকাৰৰ সৈতে মানসিক স্বাস্থ্য উন্নত কৰাৰ কাৰ্য্যসূচী পৰ্য্যবেক্ষণ কৰিছে আৰু চৰকাৰৰ আঁচনি আৰু নীতিসমূহত কৌশলগতভাৱে কাৰ্য্যকৰী হোৱাৰ ৰণনীতি হাতত লৈছে। বাল্য কালৰ আৰম্ভণিতে হস্তক্ষেপ (উদাহৰণস্বৰূপে, ঘৰে ঘৰে গৈ গৰ্ভৱতী মহিলাক লগ ধৰা, প্ৰাক বিদ্যালয় মানসিক সামাজিক গতি বিধিসমূহ, অনাগ্ৰসী গোটৰ লোকসকলৰ বাবে মানসিক সামাজিক সহায় আৰু সংযুক্ত পৰিপুষ্টি প্ৰদান।\nশিশুক সহায় (যেনে, দক্ষতা বিকাশৰ কাৰ্য্যসূচী, শিশু আৰু যুৱ বিকাশৰ কাৰ্য্যসূচী)\nমহিলাৰ বাবে আৰ্থ-সামাজিক সৱলীকৰণৰ কাৰ্য্যসূচী (যেনে, শিক্ষা লাভৰ সুযোগ বৃদ্ধি কৰা আৰু ক্ষুদ্ৰ ৠণৰ আঁচনি)\nবয়োবৃদ্ধসকললৈ সামাজিক সহায় (যেনে, বন্ধুত্বপূৰ্ণ বাতাবৰণ সৄষ্টি, বৃদ্ধসকলৰ বাবে ৰাজহুৱা আৰু দৈব্য কেন্দ্ৰ)\nসংখ্যালঘূ, পুৰণি বাসিন্দা, শৰনাৰ্থী আৰু বিভিন্ন কাৰণৰ বাবে স্থানচ্যুত লোকসহ দূৰ্বল গোটসমূহৰ বাবে কাৰ্য্যসূচী (যেনে, দূৰ্য্যোগৰ পিছত সামাজিক-মানসিক সহায়)\nবিদ্যালয়ত মানসিক স্বাস্থ্য উন্নয়নৰ কাৰ্য্যসূচী (যেনে, পাৰিস্বতাত্বিক পৰিৱৰ্তনৰ কাৰ্য্যসূচীসমূহ আৰু শিশু বন্ধুত্বপূৰ্ণ বিদ্যালয়)\nকৰ্মক্ষেত্ৰত মানসিক স্বাস্থ্য সম্পৰ্কীয় ব্যৱস্থাসমূহ (হেঁচা প্ৰতিৰোধৰ কাৰ্য্যসূচী)\nগৃহ নীতিসমূহ যেনে, গৃহ উন্নতীকৰণ।\nহিংসা-প্ৰতিৰোধৰ কাৰ্য্যসূচী আৰু সামাজিক উন্নয়নৰ কাৰ্য্যসূচীসমূহ।
